Underskuddet i fjor på Aalborg Universitet bliver ikke en enkeltstående begivenhed. Mens tallet for 2012 ifølge årsrapporten løb op i knap 165 millioner kroner og dermed næsten halverede egenkapitalen - så regner ledelsen i år med et underskud på 21 millioner kroner ud af et budget på næsten 2,6 milliarder kroner. Eskild Holm Nielsen, der som dekan står i spidsen for tek-nat, har over for bestyrelsen gjort rede for den barske genopretningsplan, der har været i gang de seneste måneder, skriver avisen. Foreløbig er 25 medarbejdere blevet fyret, og desuden har alle videnskabelige medarbejdere fået mindre tid til fri forskning. Det samlede antal ansatte løber op på omkring 3300.

Referat:
Aalborg Universitet regner med et underskud i år på omkring 21 millioner kroner, oplyser Nordjyske Stiftstidende.